**КОМИ РЕСПУБЛИКАСА ВЕСЬКӦДЛАН КОТЫРЛÖН**

**ШУÖМ**

**«Челядя семьяяслы Коми Республикаын канму гарантияяс йылысь» Коми Республикаса Оланпас збыльмöдöм йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 282 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Челядя семьяяслы Коми Республикаын канму гарантияяс йылысь» Коми Республикаса Оланпас збыльмöдöм йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 282 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сiйӧс официальнӧя йӧзӧдӧмсянь дас лун бӧрын да паськалӧ 2013 вося тӧвшӧр тӧлысь 1 лунсянь артмӧм правоотношениеяс вылӧ.

Коми Республикаса Юралысь В. Гайзер

Сыктывкар

2013 вося тӧвшӧр тӧлысь 25 лун

16 №

Коми Республикаса Веськӧдлан котырлӧн

2013 во тӧвшӧр тӧлысь 25 лунся

16 №-а шуӧм дорӧ

СОДТӦД

«Челядя семьяяслы Коми Республикаын канму гарантияяс йылысь» Коми Республикаса Оланпас збыльмöдöм йылысь» Коми Республикаса Веськӧдлан котырлӧн 2004 во ӧшым тӧлысь 31 лунся

282 №-а шуӧмӧ пыртан

**ВЕЖСЬӦМЪЯС**

«Челядя семьяяслы Коми Республикаын канму гарантияяс йылысь» Коми Республикаса Оланпас збыльмöдöм йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 282 №-а шуӧмын:

1) 1 пунктын:

а) квайтӧд абзац гижны тадзи:

«Мамъяслы, кодъяс быдтiсны 7 да унджык кагаӧс, да кодъяс босьтӧны кык пӧвста социальнӧй пенсияысь этшаджык, мый индӧма «Россия Федерацияын канмусянь пенсияӧн могмӧдӧм йылысь» Федеральнӧй оланпаслӧн 18 статьяса 1 пунктлӧн 1 пунктулын, быдтӧлысся социальнӧй мынтысьӧм индан да мынтан пӧрадок, - 5 №-а содтӧд серти;»;

б) содтыны татшӧм сизимӧд абзац:

Семьяяслы, кӧнi 2012 вося ӧшым тӧлысь 31 лун бӧрын чужис коймӧд да сы бӧрын водзӧ челядь, – кагалы куим арӧс тыртӧдз - быдтӧлысся сьӧм индан да мынтан пӧрадок, - 6 №-а содтӧд серти.»;

2) содтыны татшӧм 11 пункт:

«11. «Россия Федерацияса демографическӧй политика збыльмӧдан мераяс йылысь» Россия Федерацияса 2012 во ода-кора тӧлысь 7 лунся 606 №-а Президентлӧн Индӧдысь 2 пунктӧн урчитӧм быдтӧлысся сьӧм индӧм дырйи артмысь Россия Федерацияса субъектъяслысь рӧскод серти могъяс сьӧмӧн могмӧдӧм вылӧ Россия Федерацияса субъектъяслӧн сьӧмкудъяслы федеральнӧй сьӧмкудйысь субсидияяс сетан да юклан правилӧяс серти, мыйясӧс вынсьӧдӧма Россия Федерацияса Веськӧдлан котырлӧн 2012 во йирым тӧлысь 31 лунся 1112 №-а шуӧмӧн (водзӧ - Правилӧяс), индыны Коми Республикаса олысьяслы отсӧг сетан агентствоӧс Коми Республикаса олӧмӧ пӧртысь власьт торъя уджмога органӧн татшӧмторъяс серти:

1) «Россия Федерацияса демографическӧй политика збыльмӧдан мераяс йылысь» Россия Федерацияса Президентлӧн 2012 во ода-кора тӧлысь 7 лунся 606 №-а тшӧктӧдысь 2 пунктӧн урчитӧм быдтӧлысся сьӧм босьтысьяслысь реестр лӧсьӧдӧм да нуӧдӧм;

2) Россия Федерацияса удж да олысьяслы отсӧг сетан министерствоӧ сетӧм (водзӧ – Россияса удж министерство):

а) Правилӧяслӧн 16 пунктын индӧм корӧм, Россияса удж министерствоӧн урчитӧм форма серти да кадколастъясӧ;

б) Правилӧяслӧн 18 пунктын индӧм отчёт, Россияса удж министерствоӧн урчитӧм форма да пӧрадок серти да кадколастъясӧ.»;

3) Быд кагалы, кодi чужöма 2005 вося тӧвшӧр 1 лунöдз, кодöс босьтöма пи (ныв) пыдди, босьтöма опека (попечительство) улö, быд тöлысся пособие индан да сетан пӧрадокын, мый вынсьӧдӧма шуӧмӧн, (1 №-а содтöд):

а) 2 пунктын:

медводдза абзацын:

«пошта связь пыр оланін серти» кывъяс бӧрын содтыны «либӧ овланін серти» кывъяс;

«канму услугаясӧн могмӧдан шӧринса касса пыр» кывъяс бӧрын содтыны «(водзӧ — шыӧдчӧм)» кывъяс;

1 пунктув гижны тадзи:

«1) бать-мамӧс (пи (ныв) пыдди босьтысьясӧс, опекунъясӧс, попечительясӧс) эскӧдысь документъяс, а кор шыӧдчысь нимсянь уджалӧ морт, коді лоӧ Россия Федерацияса оланпастэчас серти сійӧс петкӧдлысьӧн, то содтӧд сетсьӧны документ, мый эскӧдӧ петкӧдлысьӧс, да документ, мый эскӧдӧ лӧсялана уджмогъяссӧ;”;

3 пунктулӧ “батьӧн либӧ мамӧн” кывъяс бӧрын содтыны “(пи (ныв) пыдди босьтысьӧн, опекунӧн, попечительӧн)” кывъяс;

б) 3 пунктӧ содтыны татшӧм дас кыкӧд абзац:

“Кор шыӧдчысь (морт, коді лоӧ Россия Федерацияса оланпастэчас серти сійӧс петкӧдлысьӧн)” тайӧ пунктын индӧм документъяссӧ (либӧ на пиысь ӧтикӧс) сетӧ ас кӧсйӧм серти, найӧс босьтӧны канму услугаясӧн могмӧдан шӧринӧ пособие индӧм могысь шыӧдчысьлӧн шыӧдчан лунӧдз ӧти тӧлысьысь оз водзджык.”;

в) 4 - 6 пунктъяс гижны тадзи:

“4. Пособие индӧм да сетӧм могысь сетсьӧны тайӧ Пӧрадоклӧн 2 да 3 пунктъясын индӧм документ подлинникъяс (кор тайӧ Пӧрадокса 3 пунктын индӧм документъяссӧ шыӧдчысь сетіс ас кӧсйӧм серти).

Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) индӧм документъяссӧ канму услугаясӧн могмӧдан шӧрин пасйӧ шыӧдчысьӧн найӧс сетан лунӧ. Документ подлинникъяс, кутшӧмъясӧс индӧма тайӧ Пӧрадоклӧн 2 пунктса 1, 2 да 5 пунктувъясын, кутшӧмъясысь канму услугаясӧн могмӧдан шӧринса специалист вӧчӧ копияяс, бергӧдсьӧны шыӧдчысьлы веськыда приём вылын документъяс сетан лунӧ.

5. Тайӧ Пӧрадоклӧн 2 да 3 пунктъясын индӧм документъяс поштаӧн ыстӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) документ подлинникъяссӧ оз ыстыны, содтан документ копияяслысь стӧчлунсӧ эскӧдӧм да шыӧдчӧм вылын шыӧдчысьлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

 Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) позьӧ сетны электроннӧй документъясӧн, кутшӧмъясӧс эскӧдӧма электроннӧй кырымпасӧн, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяслӧн (уджъяслӧн) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

6. Шыӧдчысьлы веськыда приём вылын документъяс сетан лунӧ сетсьӧ расписка документъяслысь лыддьӧг да найӧс босьтан лун индӧмӧн. Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) пошта пыр либӧ электроннӧй кырымпасӧн эскӧдӧм электроннӧй документӧн ыстӧм дырйи, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяс (уджъяс) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр, расписка документъяслысь лыддьӧг да найӧс босьтан лун индӧмӧн ыстыссьӧ шыӧдчысьлы поштаӧн либӧ электроннӧй документӧн шыӧдчӧмын пасйӧм электроннӧй пошта инпас вылӧ канму услугаясӧн могмӧдан шӧринын документъяс пасъян лунсянь 3 уджалан лун чӧжӧн.”;

г) 8 пунктса коймӧд абзац гижны тадзи:

“Канму услугаясӧн могмӧдан шӧрин гижӧмӧн юӧртӧ шыӧдчысьлы примитӧм решение йылысь гижӧда юӧр отсӧгӧн либӧ электроннӧй документӧн шыӧдчӧмын индӧм электроннӧй пошта инпас вылӧ лӧсялана решение примитан лунсянь 10 календарнӧй лун чӧжӧн.”;

д) 9 пунктса 5 пунктув гижны тадзи:

“5) батьлысь либӧ мамлысь, коді лоӧ шыӧдчысьӧн, бать-мам инӧдъяс мырддьӧм, батьӧс либӧ мамӧс, коді лоӧ шыӧдчысьӧн, бать-мам инӧдъясын дзескӧдӧм, пи (ныв) пыдди босьтысьӧс, опекунӧс, попечительӧс, коді лоӧ шыӧдчысьӧн, сы вылӧ пуктӧм могъясысь мездӧм либӧ вештӧм;”;

е) 12 пунктын:

мӧд абзацын “документъясӧн” кывъяс вежны “тайӧ Пӧрадоклӧн 2 да 3 пунктъясын индӧм документъясӧн (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти)” кывъясӧн;

коймӧд абзацын “тайӧ Пӧрадоклӧн 2 пунктын индӧм документъясӧн” кывъяс вежны “тайӧ Пӧрадоклӧн 2 да 3 пунктъясын индӧм документъясӧн (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти), тайӧ Пӧрадокӧн урчитӧм пӧрадок серти” кывъясӧн;

содтыны татшӧм абзац:

“Пособиесӧ мынтӧны быд тӧлысь, мунан тӧлысся 25 лунысь оз сёрджык.”;

ж) 14 пункт гижны тадзи:

“14. Сэтшӧм лоӧмторъяс дырйи, мыйяс кыскӧны пособиелысь мында вежӧм да (либӧ) сійӧс мынтӧмсӧ дугӧдӧм, шыӧдчысьлы быть колӧ лӧсялана лоӧмторъяс артман лунсянь тӧлысь чӧжӧн гижӧмӧн юӧртны канму услугаясӧн могмӧдан шӧринлы.”;

з) 18 пункт гижны тадзи:

“18. Пособиелысь мындасӧ вежӧм йылысь либӧ сійӧс мынтӧмсӧ дугӧдӧм йылысь решение примитсьӧ канму услугаясӧн могмӧдан шӧринӧн 5 календарнӧй лун чӧжӧн пособиелысь мындасӧ вежӧм либӧ сійӧс мынтӧмсӧ дугӧдӧм кыскысь случайяс артмӧм йылысь юӧр воан лунсянь, мый йылысь гижӧмӧн юӧртсьӧ гражданинлы гижӧда юӧр отсӧгӧн либӧ электроннӧй документӧн шыӧдчӧмын индӧм электроннӧй пошта инпас вылӧ, лӧсялана решение примитан лунсянь 10 календарнӧй лун чӧжӧн.”;

4) Быд кагалы, кодi чужöма 2005 вося тӧвшӧр тӧлысь 1 лунöдз, кодöс босьтöма пи (ныв) пыдди, босьтöма опека (попечительство) улö, быд тöлысся пособие босьтöм вылö инӧд сетысь пöрадокын, мый серти нуöдсьö учёт да артавсьö быд морт вылö семьяса шöр чöжöс, мый вынсьӧдӧма шуӧмӧн, (2 №-а содтöд):

а) 10 пунктын “босьтан лун кежлӧ” кывъяс дорӧ содтыны “чӧжӧс” кыв;

б) 13 пунктын “либӧ на пиысь ӧтиӧс” кывъяс вежны “а абу кӧ батьыс либӧ мамыс – бать-мам пиысь ӧтиӧс” кывъясӧн;

в) 18 пункт гижны тадзи:

“18. Семьялӧн чӧжӧс либӧ тэчас вежсьӧм дырйи шыӧдчысьлы быть колӧ юӧртны та йылысь канму услугаясӧн могмӧдан шӧринӧ лӧсялана лоӧмторъяс артман лунсянь тӧлысся кадколастысь оз сёрджык.”;

5) Быд кагалы, кодi чужöма 2005 вося тӧвшӧр тӧлысь 1 лунöдз, кодöс босьтöма пи (ныв) пыдди, босьтöма опека (попечительство) улö, быд тöлысся пособие дорӧ сьöм содтöд индан да мынтан пӧрадокын (3 №-а содтöд):

а) 2 пунктын:

медводдза абзацӧ «пошта связь пыр оланін серти» кывъяс бӧрын содтыны «либӧ овланін серти» кывъяс;

мӧд абзацын “петкӧдлысьлӧн паспорт” вежны “петкӧдлысьӧс эскӧдысь документ” кывъясӧн;

б) 4 – 7 пунктъяс гижны тадзи:

“4. Содтӧд индӧм да сетӧм могысь сетсьӧны тайӧ Пӧрадоклӧн 2 да 3 пунктъясын индӧм документ подлинникъяс (кор тайӧ Пӧрадокса 3 пунктын индӧм документъяссӧ шыӧдчысь сетіс ас кӧсйӧм серти).

Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) индӧм документъяссӧ канму услугаясӧн могмӧдан шӧрин пасйӧ шыӧдчысьӧн найӧс сетан лунӧ. Документ подлинникъяс, кутшӧмъясӧс индӧма тайӧ Пӧрадоклӧн 2 пунктса мӧд абзацын, кутшӧмъясысь канму услугаясӧн могмӧдан шӧринса специалист вӧчӧ копияяс, бергӧдсьӧны шыӧдчысьлы веськыда приём вылын документъяс сетан лунӧ.

5. Тайӧ Пӧрадоклӧн 2 да 3 пунктъясын индӧм документъяс поштаӧн ыстӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) документ подлинникъяссӧ оз ыстыны, содтан документ копияяслысь стӧчлунсӧ эскӧдӧм да шыӧдчӧм вылын шыӧдчысьлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

 6. Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) позьӧ сетны электроннӧй документъясӧн, кутшӧмъясӧс эскӧдӧма электроннӧй кырымпасӧн, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяслӧн (уджъяслӧн) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

7. Шыӧдчысьлы веськыда приём вылын документъяс сетан лунӧ сетсьӧ расписка документъяслысь лыддьӧг да найӧс босьтан лун индӧмӧн. Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) пошта пыр либӧ электроннӧй кырымпасӧн эскӧдӧм электроннӧй документӧн ыстӧм дырйи, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяс (уджъяс) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр, расписка документъяслысь лыддьӧг да найӧс босьтан лун индӧмӧн ыстыссьӧ гражданинлы поштаӧн либӧ электроннӧй документӧн шыӧдчӧмын пасйӧм электроннӧй пошта инпас вылӧ канму услугаясӧн могмӧдан шӧринын документъяс пасъян лунсянь 3 уджалан лун чӧжӧн.”;

в) 13 пунктын:

медводдза абзацын “да мынтыссьӧ мунан тӧлысьысь пособиекӧд ӧттшӧтш” кывъяс киритны;

содтыны татшӧм мӧд абзац:

“Содтӧдыс мынтыссьӧ быд тӧлысь, мунан тӧлысся 25 лунысь оз сёрджык, тӧлысся пособиекӧд ӧттшӧтш быд кагалы, кодi чужöма 2005 вося тӧвшӧр тӧлысь 1 лунöдз, кодöс босьтöма пи (ныв) пыдди, босьтöма опека (попечительство) улö, кодӧс индӧма Быд кагалы, кодi чужöма 2005 вося тӧвшӧр тӧлысь 1 лунöдз, кодöс босьтöма пи (ныв) пыдди, босьтöма опека (попечительство) улö, быд тöлысся пособие индан да сетан пӧрадокын, мый вынсьӧдӧма Коми Республикаса Веськӧдлан котырлӧн 2004 во ӧшым тӧлысь 31 лунся 282 №-а шуӧмӧн.”;

г) 15 пункт гижны тадзи:

“15. Сэтшӧм лоӧмторъяс дырйи, мыйяс кыскӧны содтӧд мынтӧмсӧ дугӧдӧм, быть колӧ лӧсялана лоӧмторъяс артман лунсянь тӧлысь чӧжӧн гижӧмӧн юӧртны канму услугаясӧн могмӧдан шӧринлы.”;

6) Быд кагалы, кодi чужöма 2005 вося тӧвшӧр тӧлысь 1 лун бöрын, кодöс босьтöма пи (ныв) пыдди, босьтöма опека (попечительство) улö, быд тöлысся пособие индан да сетан пӧрадокын (4 №-а содтöд);

а) 1 пунктын “опека (попечительство) улӧ” кывъяс дорӧ содтыны “сыкӧд ӧтлаын олысь” кывъяс;

б) 2 пунктын:

медводдза абзацын:

«пошта связь пыр оланін серти» кывъяс бӧрын содтыны «либӧ овланін серти» кывъяс;

«канму услугаясӧн могмӧдан шӧринса касса пыр» кывъяс бӧрын содтыны «(водзӧ — шыӧдчӧм)» кывъяс;

1 пунктув гижны тадзи:

«1) бать-мамӧс (пи (ныв) пыдди босьтысьясӧс, опекунъясӧс, попечительясӧс) эскӧдысь документъяс, а кор шыӧдчысь нимсянь уджалӧ морт, коді лоӧ Россия Федерацияса оланпастэчас серти сійӧс петкӧдлысьӧн, то содтӧд сетсьӧны документ, мый эскӧдӧ петкӧдлысьӧс, да документ, мый эскӧдӧ лӧсялана уджмогъяссӧ;”;

3 пунктулӧ “батьӧн либӧ мамӧн” кывъяс бӧрын содтыны “(пи (ныв) пыдди босьтысьӧн, опекунӧн, попечительӧн)” кывъяс;

в) 3 пунктӧ содтыны татшӧм дас коймӧд абзац:

“Кор шыӧдчысь (морт, коді лоӧ Россия Федерацияса оланпастэчас серти сійӧс петкӧдлысьӧн) тайӧ пунктын индӧм документъяссӧ (либӧ на пиысь ӧтикӧс) сетӧ ас кӧсйӧм серти, найӧс босьтӧны канму услугаясӧн могмӧдан шӧринӧ пособие индӧм могысь шыӧдчысьлӧн шыӧдчан лунӧдз ӧти тӧлысьысь оз водзджык.”;

в) 4 - 6 пунктъяс гижны тадзи:

“4. Пособие индӧм да сетӧм могысь сетсьӧны тайӧ Пӧрадоклӧн 2 да 3 пунктъясын индӧм документ подлинникъяс (кор тайӧ Пӧрадокса 3 пунктын индӧм документъяссӧ шыӧдчысь сетіс ас кӧсйӧм серти).

Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) индӧм документъяссӧ канму услугаясӧн могмӧдан шӧрин пасйӧ шыӧдчысьӧн найӧс сетан лунӧ. Документ подлинникъяс, кутшӧмъясӧс индӧма тайӧ Пӧрадоклӧн 2 пунктса 1, 2 да 5 пунктувъясын, кутшӧмъясысь канму услугаясӧн могмӧдан шӧринса специалист вӧчӧ копияяс, бергӧдсьӧны шыӧдчысьлы веськыда приём вылын документъяс сетан лунӧ.

5. Тайӧ Пӧрадоклӧн 2 да 3 пунктъясын индӧм документъяс поштаӧн ыстӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) документ подлинникъяссӧ оз ыстыны, содтан документ копияяслысь стӧчлунсӧ эскӧдӧм да шыӧдчӧм вылын шыӧдчысьлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

 Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) позьӧ сетны электроннӧй документъясӧн, кутшӧмъясӧс эскӧдӧма электроннӧй кырымпасӧн, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяслӧн (уджъяслӧн) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

6. Шыӧдчысьлы веськыда приём вылын документъяс сетан лунӧ сетсьӧ расписка документъяслысь лыддьӧг да найӧс босьтан лун индӧмӧн. Тайӧ Пӧрадоклӧн 2 да 3 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти) пошта пыр либӧ электроннӧй кырымпасӧн эскӧдӧм электроннӧй документӧн ыстӧм дырйи, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяс (уджъяс) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр, расписка документъяслысь лыддьӧг да найӧс босьтан лун индӧмӧн ыстыссьӧ шыӧдчысьлы поштаӧн либӧ электроннӧй документӧн шыӧдчӧмын пасйӧм электроннӧй пошта инпас вылӧ канму услугаясӧн могмӧдан шӧринын документъяс пасъян лунсянь 3 уджалан лун чӧжӧн.”;

д) 8 пунктса коймӧд абзац гижны тадзи:

“Канму услугаясӧн могмӧдан шӧрин юӧртӧ шыӧдчысьлы примитӧм решение йылысь гижӧда юӧр отсӧгӧн либӧ электроннӧй документӧн шыӧдчӧмын индӧм электроннӧй пошта инпас вылӧ лӧсялана решение примитан лунсянь 10 календарнӧй лун чӧжӧн.”;

е) 9 пунктса 6 пунктув гижны тадзи:

“6) батьлысь либӧ мамлысь, коді лоӧ шыӧдчысьӧн, бать-мам инӧдъяс мырддьӧм, батьӧс либӧ мамӧс, коді лоӧ шыӧдчысьӧн, бать-мам инӧдъясын дзескӧдӧм, опекунӧс, попечительӧс либӧ пи (ныв) пыдди босьтысьӧс, коді лоӧ шыӧдчысьӧн, сы вылӧ пуктӧм могъясысь мездӧм либӧ вештӧм;”;

ж) 12 пункт гижны тадзи:

12. “Пособие индыссьӧ тайӧ Пӧрадоклӧн 2 да 3 пунктъясын индӧм документъяс сетан тӧлыссянь (кор тайӧ Пӧрадоклӧн 3 пунктын индӧм документъяссӧ шыӧдчысь сетіс ас кӧсйӧм серти), семьяӧс судзсьытӧма олысьӧн шуан кадколаст заводитӧмсянь оз водзджык, семьяӧс судзсьытӧма олысьӧн шуан кадколаст чӧжӧн да мынтыссьӧ мынан тӧлысьысь, мунан тӧлысся 25 лунысь оз сёрджык.”;

з) 14 пункт гижны тадзи:

“14. Сэтшӧм лоӧмторъяс дырйи, мыйяс кыскӧны пособиелысь мында вежӧм да (либӧ) сійӧс мынтӧмсӧ дугӧдӧм, быть колӧ лӧсялана лоӧмторъяс артман лунсянь тӧлысь чӧжӧн гижӧмӧн юӧртны канму услугаясӧн могмӧдан шӧринлы.”;

и) 15 пункт “(ӧтка мам” кывъяс бӧрын содтыны “, ӧтка бать” кывъяс;

к) 18 пункт гижны тадзи:

“18. Пособиелысь мындасӧ вежӧм йылысь либӧ сійӧс мынтӧмсӧ дугӧдӧм йылысь решение примитсьӧ канму услугаясӧн могмӧдан шӧринӧн 5 календарнӧй лун чӧжӧн пособиелысь мындасӧ вежӧм либӧ сійӧс мынтӧмсӧ дугӧдӧм кыскысь случайяс артмӧм йылысь юӧр воан лунсянь, мый йылысь гижӧмӧн юӧртсьӧ гражданинлы гижӧда юӧр отсӧгӧн либӧ электроннӧй документӧн шыӧдчӧмын индӧм электроннӧй пошта инпас вылӧ, лӧсялана решение примитан лунсянь 10 календарнӧй лун чӧжӧн.”;

7) 10 да унджык челядь быдтысь мамъяслы, кодъяс босьтöны пенсиялöн подув юкöнлысь, мый индӧма «Россия Федерацияын канмусянь пенсияӧн могмӧдӧм йылысь» Федеральнӧй оланпаслӧн 18 статьяса 1 пунктлӧн 1 пунктулын, кык пöвста социальнӧйысь ичöтджык пенсия, быд тöлысся социальнöй сьöм индан да сетан пӧрадокын, мый вынсьӧдӧма шуӧмӧн, (5 №-а содтöд):

а) нимын, 1 пунктын да 2 пунктлӧн 3 пунктулын “10 да унджык челядь” кывъяс вежны “7 да унджык челядь” кывъясӧн;

б) 2 пунктын:

медводдза абзацын:

«пошта связь пыр оланін серти» кывъяс бӧрын содтыны «либӧ овланін серти» кывъяс;

«канму услугаясӧн могмӧдан шӧринса касса пыр» кывъяс бӧрын содтыны «(водзӧ — шыӧдчӧм)» кывъяс;

1 пунктув гижны тадзи:

«1) мортӧс эскӧдысь документ, а кор пенсионер нимсянь уджалӧ морт, коді лоӧ Россия Федерацияса оланпастэчас серти сійӧс петкӧдлысьӧн, то содтӧд сетсьӧны документ, мый эскӧдӧ петкӧдлысьӧс, да документ, мый эскӧдӧ лӧсялана уджмогъяссӧ;”;

в) 4 - 6 пунктъяс гижны тадзи:

“4. Социальнӧй мынтан сьӧм индӧм да сетӧм могысь сетсьӧны тайӧ Пӧрадоклӧн 2 да 3 пунктъясын индӧм документ подлинникъяс (кор тайӧ Пӧрадокса 3 пунктын индӧм документъяссӧ пенсионер сетіс ас кӧсйӧм серти).

Тайӧ Пӧрадоклӧн 2 да 3 пунктъясын индӧм документъяс веськыда пенсионерӧн сетӧм дырйи (кор тайӧ Пӧрадоклӧн 3 пунктын индӧм документъяссӧ пенсионер сетіс ас кӧсйӧм серти) индӧм документъяссӧ канму услугаясӧн могмӧдан шӧрин пасйӧ пенсионерӧн найӧс сетан лунӧ. Документ подлинникъяс, кутшӧмъясӧс индӧма тайӧ Пӧрадоклӧн 2 пунктса 1-3 пунктувъясын, кутшӧмъясысь канму услугаясӧн могмӧдан шӧринса специалист вӧчӧ копияяс, бергӧдсьӧны пенсионерлы веськыда приём вылын документъяс сетан лунӧ.

5. Тайӧ Пӧрадоклӧн 2 да 3 пунктъясын индӧм документъяс поштаӧн ыстӧм дырйи (кор тайӧ Пӧрадоклӧн 3 пунктын индӧм документъяссӧ пенсионер сетіс ас кӧсйӧм серти) документ подлинникъяссӧ оз ыстыны, содтан документ копияяслысь стӧчлунсӧ эскӧдӧм да шыӧдчӧм вылын пенсионерлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

 Тайӧ Пӧрадоклӧн 2 да 3 пунктъясын индӧм документъяс (кор тайӧ Пӧрадоклӧн 3 пунктын индӧм документъяссӧ пенсионер сетіс ас кӧсйӧм серти) позьӧ сетны электроннӧй документъясӧн, кутшӧмъясӧс эскӧдӧма электроннӧй кырымпасӧн, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяслӧн (уджъяслӧн) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

6. Пенсионерлы веськыда приём вылын документъяс сетан лунӧ сетсьӧ расписка документъяслысь лыддьӧг да найӧс босьтан лун индӧмӧн. Тайӧ Пӧрадоклӧн 2 да 3 пунктъясын индӧм документъяс веськыда пенсионерӧн сетӧм дырйи (кор тайӧ Пӧрадоклӧн 3 пунктын индӧм документъяссӧ пенсионер сетіс ас кӧсйӧм серти) пошта пыр либӧ электроннӧй кырымпасӧн эскӧдӧм электроннӧй документӧн ыстӧм дырйи, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяс (уджъяс) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр, расписка документъяслысь лыддьӧг да найӧс босьтан лун индӧмӧн ыстыссьӧ пенсионерлы поштаӧн либӧ электроннӧй документӧн шыӧдчӧмын пасйӧм электроннӧй пошта инпас вылӧ канму услугаясӧн могмӧдан шӧринын документъяс пасъян лунсянь 3 уджалан лун чӧжӧн.”;

г) 8 пунктса коймӧд абзацын «гижӧмӧн» кыв дорӧ содтыны «либӧ электроннӧй документӧн шыӧдчӧмын индӧм электроннӧй пошта инпас вылӧ» кывъяс;

д) 12 да 13 пунктъяс гижны тадзи:

“12. Социальнӧй мынтысьӧмсӧ индӧны тайӧ Пӧрадоклӧн 2 да 3 пунктъясын индӧм документъяс сетан тӧлыссянь (кор тайӧ Пӧрадоклӧн 3 пунктын индӧм документъяссӧ пенсионер сетіс ас кӧсйӧм серти) да мынтӧны быд тӧлысь мунан тӧлысся 25 лунысь оз сёрджык.

13. Сэтшӧм лоӧмторъяс дырйи, мыйяс кыскӧны пособиелысь мында вежӧм да (либӧ) сійӧс мынтӧмсӧ дугӧдӧм, пенсионерлы быть колӧ лӧсялана лоӧмторъяс артман лунсянь тӧлысся кадколастӧ гижӧмӧн юӧртны канму услугаясӧн могмӧдан шӧринлы.”;

8) содтыны шуӧм дорӧ 6 №-а содтӧд тайӧ вежсьӧмъяс дорӧ содтӧд серти.

«Челядя семьяяслы Коми Республикаын

канму гарантияяс йылысь»

 Коми Республикаса Оланпас

 збыльмöдöм йылысь»

 Коми Республикаса Веськӧдлан котырлӧн

 2004 во ӧшым тӧлысь 31 лунся

 282 №-а шуӧмӧ пыртан

 вежсьӧмъяс дорӧ

СОДТӦД

«ВЫНСЬӦДӦМА

Коми Республикаса Веськӧдлан котырлӧн

 2004 во ӧшым тӧлысь 31 лунся

 282 №-а шуӧмӧн

(6 №-а содтӧд)

Семьяяслы, кӧнi 2012 вося ӧшым тӧлысь 31 лун бӧрын чужис коймӧд да сы бӧрын челядь, – кагалы куим арӧс тыртӧдз – быдтӧлысся

сьӧм индан да мынтан

**ПӦРАДОК**

1. Тайӧ пӧрадоксӧ, мый лӧсьӧдӧма «Челядя семьяяслы Коми Республикаын канму гарантияяс йылысь» Коми Республикаса Оланпас збыльмӧдӧм могысь, веськӧдӧма семьяяслы, кутшӧмъясын 2012 вося ӧшым тӧлысь 31 лун бӧрын чужис коймӧд да сы бӧрын челядь, – кагалы куим арӧс тыртӧдз, – быдтӧлысся сьӧм (водзӧ - быдтӧлысся сьӧм) индӧм да мынтӧм йылысь юалӧмъясӧн.

2. быдтӧлысся сьӧм сетсьӧ бать-мам пиысь ӧтилы, коді олӧ ӧтлаын кагакӧд, кодлӧн чужӧм бӧрын артмис инӧд быдтӧлысся сьӧм босьтӧм вылӧ, гӧля олысьясӧн шуӧм семьяясын (водзӧ - бать-мам пиысь ӧти).

Быдтӧлысся сьӧм индыссьӧ бать-мам пиысь ӧтилы, эм кӧ сылӧн да кагалӧн, кодлӧн чужӧм бӧрын артмис быдтӧлысся сьӧм вылӧ инӧд, Россия Федерацияса гражданство.

3. Быдтӧлысся сьӧм вылӧ инӧд артмӧм дырйи бать-мам пиысь ӧтилӧн:

1) тӧд вылӧ босьтчӧны челядь, кодъясӧс чужтіс тайӧ кагалӧн мамыс;

2) оз босьтчыны тӧд вылӧ мамӧн пи (ныв) пыдди босьтӧм челядь, тайӧ кагалӧн мамӧн водзынджык чужтӧм челядь, кодъяс олӧны тырвыйӧ канмусянь могмӧдӧм вылын канму либӧ муниципальнӧй учреждениеын, опекунлӧн, попечительлӧн, приёмнӧй бать-мамлӧн семьяын, а сідзжӧ водзынджык челядь, кодъяс серти мамлысь мырддьӧма мам инӧдъяссӧ либӧ дзескӧдӧма мамсӧ инӧдъясын.

4. Кор мамлӧн чужис ӧти кадӧ кык да унджык челядь, кодъяс пиысь ӧти лоӧ коймӧд кагаӧн либӧ водзӧ челядьӧн, быдтӧлысся сьӧм индыссьӧ быд кага вылӧ.

5. Быдтӧлысся сьӧм индӧм могысь бать-мам пиысь ӧти либӧ морт, коді лоӧ Россия Федерацияса оланпастэчас серти сійӧс петкӧдлысьӧн, (водзӧ - шыӧдчысь) сетӧ Коми Республикаса канму учреждениеӧ – олысьяслы отсӧг сетан юкӧнын канму услугаясӧн могмӧдан шӧринӧ (водзӧ - шӧрин) оланін либӧ овланін серти шыӧдчӧм сійӧс ваянног индӧмӧн (лицевӧй тшӧт вылӧ сьӧма-кредитнӧй учреждениеӧ, пошта пыр вуджӧдӧмӧн, абуӧсь кӧ сьӧма-кредитнӧй учреждениеяс либӧ федеральнӧй пошта связь организацияяс оланін либӧ овланін серти – шӧринлӧн касса пыр) (водзӧ - шыӧдчӧм), а сідзжӧ татшӧм документъяс:

1) мортӧс эскӧдысь документ (кор бать-мам пиысь ӧти нимсянь уджалӧ морт, коді лоӧ Россия Федерацияса оланпастэчас серти сійӧс петкӧдлысьӧн, то содтӧд сетсьӧны документ, мый эскӧдӧ петкӧдлысьӧс, да документ, мый эскӧдӧ лӧсялана уджмогъяссӧ);

2) кагалӧн чужӧм йылысь эскӧдангижӧд, а кор кагаыс чужис суйӧрсайса канму мутасын – мукӧд документ, мый эскӧдӧ кагалысь чужӧмсӧ да пасйӧмсӧ, кодлӧн чужӧмкӧд йитӧдын артмӧма инӧд быдтӧлысся сьӧм босьтӧм вылӧ, мый эскӧдӧ кагалысь Россия Федерацияса гражданство;

3) тайӧ пунктса 2 пунктулын индӧм документъяс водзынджык кагалӧн (челядьлӧн) чужӧм йылысь. Водзджык кагалӧн (челядьлӧн) кувсьӧм дырйи сетсьӧ кувсьӧм йылысь эскӧдангижӧд.

4) документ, мый эскӧдӧ бать-мам пиысь ӧтилысь да кагалысь, кодлӧн чужӧмкӧд йитӧдын артмӧма инӧд быдтӧлысся сьӧм босьтӧм вылӧ, Россия Федерацияса гражданство.

6. Шыӧдчысь вермӧ сетны:

1) урчитӧм пӧрадок серти семьяӧс гӧля олысьӧн шуӧм йылысь справка;

2) быдтӧлысся сьӧм мынтӧм (мынтытӧм) йылысь справка, мый сетӧ шӧрин бать-мам пиысь ӧтилӧн воддза оланін либӧ овланін серти (сетсьӧ, кор бать-мам пиысь ӧтилӧн вежсьӧ оланін либӧ овланін Коми Республика мутасын);

3) пенсионнӧя быть страхуйтӧм серти страхӧвӧй эскӧдангижӧд, мый кутӧ ас пытшкас торъя мортлысь лицевӧй тшӧтлӧн страхӧвӧй номер (СНИЛС).

Кор шыӧдчысь ас кӧсйӧм серти эз сет тайӧ пунктын индӧм документъяссӧ (либӧ на пиысь ӧтиӧс), шӧрин 5 календарнӧй лун чӧжӧн тайӧ Пӧрадоклӧн 5 пунктын индӧм документъяс сетан лунсянь корӧ найӧс ведомствокостса йитӧдъяс пӧрадок серти канму органъясысь да канму органъяслӧн ведомствоувса организацияясысь, кодъяс веськӧдлӧны индӧм документъясӧн (юӧръясӧн) Россия Федерацияса нормативнӧй инӧда актъяс серти, Россия Федерацияса субъектъяслӧн нормативнӧй инӧда актъяс серти.

7. Быдтӧлысся сьӧм индӧм да мынтӧм вылӧ сетсьӧны документъяслӧн подлинникъяс, мый индӧма тайӧ Пӧрадоклӧн 5 да 6 пунктъясын (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти).

Тайӧ Пӧрадоклӧн 5 да 6 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) индӧм документъяссӧ канму услугаясӧн могмӧдан шӧрин пасйӧ шыӧдчысьӧн найӧс сетан лунӧ. Документ подлинникъяс, кутшӧмъясӧс индӧма тайӧ Пӧрадоклӧн 5 да 6 пунктъясын (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти), кутшӧмъясысь канму услугаясӧн могмӧдан шӧринса специалист вӧчӧ копияяс, бергӧдсьӧны шыӧдчысьлы веськыда приём вылын документъяс сетан лунӧ.

Тайӧ Пӧрадоклӧн 5 да 6 пунктъясын индӧм документъяс поштаӧн ыстӧм дырйи (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) документ подлинникъяссӧ оз ыстыны, содтан документ копияяслысь стӧчлунсӧ эскӧдӧм да шыӧдчӧм вылын шыӧдчысьлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

 Тайӧ Пӧрадоклӧн 5 да 6 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) позьӧ сетны электроннӧй документъясӧн, кутшӧмъясӧс эскӧдӧма электроннӧй кырымпасӧн, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяслӧн (уджъяслӧн) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр. Канму услугаясӧн могмӧдан шӧринӧ документъяс сетан лунӧн лыддьыссьӧ канму услугаясӧн могмӧдан шӧринын найӧс пасъян лун. Индӧм документъясыс пасйыссьӧны канму услугаясӧн могмӧдан шӧринӧн канму услугаясӧн могмӧдан шӧринӧ налӧн воан лунӧ.

Шыӧдчысьлы веськыда приём вылын документъяс сетан лунӧ сетсьӧ расписка документъяслысь лыддьӧг да найӧс босьтан лун индӧмӧн. Тайӧ Пӧрадоклӧн 5 да 6 пунктъясын индӧм документъяс веськыда шыӧдчысьӧн сетӧм дырйи (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) пошта пыр либӧ электроннӧй кырымпасӧн эскӧдӧм электроннӧй документӧн ыстӧм дырйи, ӧтувъя юӧртан-телекоммуникация везъяс отсӧгӧн, сы лыдын “Ӧтуввез” юӧртан-телекоммуникация вез пыр, тшӧтш и Канму да муниципальнӧй услугаяс (уджъяс) ӧтувъя портал пыр да (либӧ) Коми Республикаса канму да муниципальнӧй услугаяслӧн (уджъяслӧн) портал пыр, расписка документъяслысь лыддьӧг да найӧс босьтан лун индӧмӧн ыстыссьӧ шыӧдчысьлы поштаӧн либӧ электроннӧй документӧн шыӧдчӧмын пасйӧм электроннӧй пошта инпас вылӧ канму услугаясӧн могмӧдан шӧринын документъяс пасъян лунсянь 3 уджалан лун чӧжӧн.

8. Шӧрин лӧсьӧдӧ быд шыӧдчысь серти делӧ, кытчӧ пыртӧ документъяс (документъяслысь копияяс), кутшӧмъяс колӧны быдтӧлысся сьӧм индӧм да мынтӧм йылысь (быдтӧлысся сьӧм индӧмын да мынтӧмын ӧткажитӧм йылысь) решение примитӧм вылӧ.

9. Быдтӧлысся сьӧм индӧм да мынтӧм йылысь (быдтӧлысся сьӧм индӧмын да мынтӧмын ӧткажитӧм йылысь) решение примитсьӧ шӧринӧн:

а) тайӧ Пӧрадоклӧн 5 да 6 пунктъясын индӧм документъяс сетан лунсянь (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) 10 уджалан лун чӧжӧн;

б) шӧринлӧн корӧм вылӧ бӧръя вочакыв воан лунсянь 5 уджалан лун чӧжӧн (кор тайӧ Пӧрадоклӧн 6 пунктын индӧм документъяссӧ шыӧдчысь эз сет ас кӧсйӧм серти).

Шӧрин юӧртӧ бать-мам пиысь ӧтилы примитӧм решение йылысь гижӧмӧн либӧ электроннӧй документ формаын шыӧдчӧмын индӧм электроннӧй пошта инпас серти лӧсялана решение примитан лунсянь 10 календарнӧй лун чӧжӧн (кор примитӧма быдтӧлысся сьӧм индӧмын да мынтӧмын ӧткажитӧм йылысь решение, индыссьӧны подувъяс, мый серти вӧлі примитӧма татшӧм решение).

10. быдтӧлысся сьӧм индӧмын да мынтӧмын ӧткажитӧм йылысь решение примитӧм вылӧ подувъясӧн лоӧны:

1) «Челядя семьяяслы Коми Республикаын канму гарантияяс йылысь» Коми Республикаса Оланпас серти быдтӧлысся сьӧм вылӧ инӧдыс абу;

2) тайӧ Пӧрадоклӧн 5 пунктын индӧм документъяссӧ сеттӧм либӧ абу тырвыйӧ сетӧм;

3) тайӧ Пӧрадоклӧн 5 да 6 пунктъясын индӧм сетӧм документъясын (кор тайӧ Пӧрадоклӧн 6 пунктын индӧм документъяссӧ шыӧдчысь сетіс ас кӧсйӧм серти) юӧръяслӧн абу стӧчлун (сы лыдын кагалӧн, кодлӧн чужӧмкӧд йитӧдын артмис быдтӧлысся сьӧм вылӧ инӧд, чужан ӧчередносьт да (либӧ) гражданство йылысь юӧръяс).

11. Сетӧм документъясын паныд сувтана юӧръяс да (либӧ) документъяс сюрӧслӧн да (либӧ) оформитӧмлӧн оланпастэчас корӧмъяслы лӧсявтӧмлун дырйи шӧрин вӧчӧ прӧверка индӧм юӧръяслӧн збыльлунлы лӧсялӧм серти колана юӧръясӧн вӧдитчысь органъяслы да организацияяслы корӧмъяс ыстӧмӧн. Та дырйи быдтӧлысся сьӧм индӧм да мынтӧм йылысь (быдтӧлысся сьӧм индӧмын да мынтӧмын ӧткажитӧм йылысь) решение примитан кадколастъяс, кутшӧмъясӧс индӧма тайӧ Пӧрадокса 9 пунктын, нюжӧдсьӧны шӧринса директорӧн либӧ сыӧн уполномочитӧм мортӧн коран юӧръяс босьтӧм вылӧ колана кадколаст вылӧ, но 30 календарнӧй лунысь оз дырджык, мый йылысь юӧртсьӧ бать-мам пиысь ӧтилы гижӧда юӧр либӧ шыӧдчӧмын индӧм электроннӧй пошта инпас вылӧ электроннӧй документ ыстӧмӧн 5 уджалан лун чӧжӧн лӧсялана корӧм (корӧмъяс) мӧдӧдан лунсянь.

Сетан юӧръяслысь абу стӧчлун эскӧдысь юӧр подув вылын шӧрин 5 уджалан лун чӧжӧн индӧм юӧр босьтан лунсянь примитӧ быдтӧлысся сьӧм индӧмын да мынтӧмын ӧткажитӧм йылысь решение.

Сетан юӧръяслысь стӧчлун эскӧдысь юӧр подув вылын шӧрин 5 уджалан лун чӧжӧн индӧм юӧр босьтан лунсянь примитӧ быдтӧлысся сьӧм индӧм да мынтӧм йылысь решение.

12. Шыӧдчысь вермӧ мӧдысь шыӧдчыны шӧринӧ быдтӧлысся сьӧм индӧм да мынтӧм могысь сійӧс индӧмын да мынтӧмын ӧткажитан подувъяс бырӧдӧм бӧрын, мыйяс урчитӧма тайӧ Пӧрадоклӧн 10 пунктӧн.

13. Быдтӧлысся сьӧм индыссьӧ да мынтыссьӧ сы мында, мый ӧткодь овны судзсяна сьӧмкӧд олысьяслӧн социально-демографическӧй группалы – Коми Республикаын челядь, а сідзжӧ Коми Республикаын торъя вӧр-ва-климата зонаяс серти, мый вынсьӧдсьӧ быд квартал Коми Республикаса Веськӧдлан котырӧн (водзӧ – овны судзсяна сьӧм мында).

Оланпастэчасӧн урчитӧм пӧрадок серти овны судзсяна сьӧм мындалӧн вежсьӧм дырйи лӧсялана пӧрадок серти выльысь артавсьӧ овны судзсяна сьӧм мындаыс.

14. Быдтӧлысся сьӧм индыссьӧ кагалӧн чужан тӧлыссянь, кодлӧн чужӧмкӧд йитӧдын артмис сійӧс босьтӧм вылӧ инӧд, кор сійӧс шедӧдӧм могысь шыӧдчӧм лои тайӧ кагалӧн чужан тӧлыссянь квайт тӧлысьысь эз сёрджык.

Кагалӧн, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, чужан тӧлыссянь квайт тӧлысь бӧрын сійӧс индӧм могысь шыӧдчӧм дырйи быдтӧлысся сьӧм индыссьӧ да мынтыссьӧ кольӧм кадысь, но квайт тӧлысьысь оз унджык сійӧ тӧлысьӧдз, кор вӧлі сетӧма шыӧдчӧмсӧ тайӧ Пӧрадок серти, овны судзсяна сьӧм мында лӧсялана кадколастын, мый серти индыссьӧ быдтӧлысся сьӧм.

15. Шӧрин вуджӧдӧ (мынтӧ) быдтӧлысся сьӧм бать-мам пиысь ӧтилы быд тӧлысь, мунан тӧлысьлӧн 25 лунысь оз сёрджык (бать-мам пиысь ӧтилы, коді медводдзаысь босьтӧ быдтӧлысся сьӧм, - 10 уджалан лун чӧжӧн сійӧс индӧм да мынтӧм йылысь лӧсялана решение примитан лунсянь).

16. Шӧрин лӧсьӧдӧ быдтӧлысся сьӧм босьтысьяслысь реестр (водзӧ – реестр) тайӧ Пӧрадок дорӧ содтӧдын индӧм форма серти.

Реестр кырымавсьӧ шӧринса юрнуӧдысьӧн, эскӧдсьӧ печатьӧн да сетсьӧ Коми Республикаса олысьяслы отсӧг сетан агентствоӧ (водзӧ – Агентство) быд тӧлысь, отчётнӧй бӧрын мунысь тӧлысся 5 лунӧдз.

Шӧринъясысь воӧм реестръяс подув вылын Агентство лӧсьӧдӧ да нуӧдӧ реестр Коми Республика серти.

Шӧрин кывкутӧ реестрӧ пырысь юӧръяслӧн стӧчлунысь, а сідзжӧ Агентствоӧ сійӧс урчитӧм кадколастӧ сетӧмысь.

17. Быдтӧлысся сьӧм мынтӧм дугӧдсьӧ сійӧ тӧлысся 1 лунсянь, мый мунӧ тӧлысь бӧрын, кор артмисны татшӧм лоӧмторъяс:

1) кагалӧн, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, тырвыйӧ канмусянь могмӧдӧм вылын канму либӧ муниципальнӧй учреждениеын, опекунлӧн, попечительлӧн, пи (ныв) пыдди босьтысь бать-мамлӧн семьяын олӧм;

2) кага серти, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, бать-мам пиысь ӧтилысь бать-мам инӧдъяс мырддьӧм либӧ бать-мам инӧдъясын дзескӧдӧм;

3) бать-мам пиысь ӧтилӧн либӧ кагалӧн кувсьӧм, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, оланпастэчасӧн урчитӧм пӧрадок серти сійӧс (найӧс) кувсьӧмаӧн либӧ юӧртӧг вошӧмаӧн шуӧм;

4) Россия Федерацияса гражданствоысь бать-мам пиысь ӧтилӧн да (либӧ) кагалӧн петӧм, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд;

5) бать-мам пиысь ӧтилӧн да (либӧ) кагалӧн, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, Коми Республика мутас сайӧ пырся оланінӧ мунӧм;

6) кагалы, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, куим арӧс тырӧм.

Тайӧ пунктлӧн 2 – 5 пунктувъясӧн урчитӧм случайясын быдтӧлысся сьӧмла вермӧ шыӧдчыны тайӧ Пӧрадок серти кагалӧн, кодлӧн чужӧмкӧд йитӧдын артмис быдтӧлысся сьӧм босьтӧм вылӧ инӧд, бать-мам пиысь мӧдыс.

18. Сэтшӧм лоӧмторъяс артмӧм дырйи, мыйяс тӧдчӧны быдтӧлысся сьӧм босьтӧм вылӧ, мыйяс кыскӧны быдтӧлысся сьӧмсӧ дугӧдӧмӧ, быдтӧлысся сьӧм босьтысь бать-мам пиысь ӧтилы быть колӧ гижӧмӧн юӧртны та йылысь шӧринӧ лӧсялана лоӧмторъяс артман лунсянь тӧлысся кадколастысь оз сёрджык.

19. Быдтӧлысся сьӧм мынтӧмсӧ дугӧдӧм йылысь решение примитӧ шӧрин 3 календарнӧй лун чӧжӧн быдтӧлысся сьӧм мынтӧмсӧ дугӧдӧм кыскысь лоӧмторъяс артмӧм йылысь юӧр воан лунсянь, мый йылысь тайӧ Пӧрадоклӧн 17 пунктса 1, 2, 4-6 пунктувъясын индӧм случайясын юӧртсьӧ бать-мам пиысь ӧтилы гижӧда юӧрӧн либӧ электроннӧй документӧн шыӧдчӧмын индӧм электроннӧй пошта инпас вылӧ лӧсялана решение примитан лунсянь 10 календарнӧй лун чӧжӧн.

20. Орган, коді збыльмӧдӧ кага видзӧм вылӧ сьӧм мынтӧмсӧ, коді олӧ опека (попечительство) улын, приёмнӧй семьяын, татшӧм мынтысьӧмъяс индан лунсянь кык вежон чӧжӧн ыстӧ шӧринӧ, коді мынтӧ быдтӧлысся сьӧмсӧ, юӧр кагалӧн ов, ним, вич да чужан кадпас йылысь.

21. Быдтӧлысся сьӧм, мый коланаысь унджык мынтӧма босьтысьлы сылӧн мыж понда (тӧдӧмӧн абу стӧч юӧръяс сетӧм, юӧръяс дзебӧм, мыйяс тӧдчӧны индӧм сьӧм босьтан инӧд вылӧ), бергӧдсьӧны босьтысьӧн ас кӧсйӧм серти.

Кор шыӧдчысь ӧткажитчӧ бергӧдны коланаысь унджык мынтӧм сьӧмсӧ, найӧс бергӧдӧ шӧрин оланпастэчасӧн урчитӧм пӧрадок серти.

22. Быдтӧлысся сьӧм мындаӧ районса коэффициент оз индыссьы.

быдтӧлысся сьӧм мында оз индексируйтчы.

23. Быдтӧлысся сьӧм мында, мый индӧма бать-мам пиысь ӧтилы да абу босьтӧма сыӧн кувсьӧм понда, вуджӧ Россия Федерацияса гражданскӧй оланпастэчасӧн урчитӧм пӧрадок серти.

24. Быдтӧлысся сьӧм сетӧмкӧд да сійӧс вайӧмкӧд йитчӧм рӧскод сьӧмӧн могмӧдӧм пӧртсьӧ олӧмӧ Коми Республикаса республиканскӧй сьӧмкуд тшӧт весьтӧ лӧсялана сьӧм во кежлӧ.

25. Быдтӧлысся сьӧм индӧм да мынтӧм йылысь юалӧмъяс серти вензьӧмъяс видлалӧны оланпастэчасӧн урчитӧм пӧрадок серти.

Семьяяслы, кӧнi 2012 вося ӧшым тӧлысь 31 лун бӧрын чужис коймӧд

да сы бӧрын челядь, – кагалы куим арӧс тыртӧдз –

быдтӧлысся сьӧм

индан да мынтан пӧрадок дорӧ

СОДТӦД

(Форма)

2012 вося ӧшым тӧлысь 31 лун бӧрын коймӧд да сы бӧрын кага чужӧм дырйи – кагалы куим арӧс тыртӧдз –

быдтӧлысся сьӧм босьтысьяслӧн

РЕЕСТР

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Д/в№ | Быдтӧлысся сьӧм босьтысьлӧн ов, ним, вич | Босьтысь категориялӧн код | Оланін либӧ овланін инпас | Мортӧс эскӧдысь документ номер, серия | Кагалӧн ов, ним, вич | Кагалӧн чужан кадпас | Чужӧм йылысь эскӧдангижӧдлӧн серия, номер | Мамӧн чужтӧм челядь лыд серти кага | Быдтӧлысся сьӧм сетӧм йылысь решение номер, примитан кадпас  |  Быдтӧлысся сьӧм сетан кадколаст | Сьӧм мында | Пасйӧд |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |
|  | Ставыс | Х | Х | Х | Х | Х | Х | Х | Х | Х |  |  |

Юрнуӧдысь \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас гӧгӧрвоӧдӧм)

 Вӧчысь \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (О.Н.В.) (телефон)

Вуджӧдіс Хазова Е. В. - 41 011 пас